Un elev din București ar fi lipit un steag cu însemne fasciste pe geamul școlii. Poliția face verificări
Polițiștii din Capitală fac cercetări în cazul unui elev care ar fi lipit pe o fereastră a unei școli din București un steag din hârtie cu însemne fasciste. Sesizarea la 112 a fost făcută de directorul unității de învățământ. Ajunși la fața locului, polițiștii au constatat că steagul fusese îndepărtat. Potrivit unor surse citate de News.ro, steagul din hârtie creponată cu semnul svasticii ar fi fost pus într-o pauză de un elev de clasa a VII-a de la Școala „Ghica Voievod”.